Сёння на пасяджэнні дэпутаты Палаты прадстаўнікоў прынялі ў першым чытанні папраўкі ў некаторыя законы Беларусі па пытаннях аховы грамадскага парадку і забеспячэння грамадскай бяспекі пры правядзенні спартыўна-масавых і спартыўных спаборніцтваў. Праект закона дапаўняе Кодэкс аб адміністрацыйных правапарушэннях новым відам спагнання - часовай забаронай на наведванне стадыёнаў для балельшчыкаў, якія раней учынілі адміністрацыйнае правапарушэнне ў час спаборніцтваў. Такое пакаранне пагражае, напрыклад, за хуліганства, прычыненне цялесных пашкоджанняў. Тэрмін дзеяння забароны можа скласці ад трох месяцаў да трох гадоў.